# **FCA79 . Escrit en què es prepara recurs de cassació contra la sentència dictada per la sala o pel jutjat (article 89.1 LJCA)**

A LA SALA CONTENCIOSA ADMINISTRATIVA DEL

 TRIBUNAL SUPERIOR DE JUSTÍCIA DE CATALUNYA

O

AL JUTJAT CONTENCIÓS ADMINISTRATIU

...................., procurador/procuradora dels tribunals *(preceptiu en cas d’adreçar-se a la Sala)* / advocat/advocada de l’Il·lustre Col·legi d’Advocats de *........ (en cas d’adreçar-se al Jutjat)*, en nom d .................., representació que tinc acreditada en les actuacions de recurs contenciós administratiu número ......., interposat contra l’acte de ........., sobre ..........., comparec davant d’aquesta Sala / d’aquest Jutjat.

MANIFESTO:

1. Que se’m va notificar la Sentència número .... dictada per aquesta Sala / aquest Jutjat en data ........., mitjançant la qual es desestima / s’estima el recurs contenciós administratiu interposat.
2. Que el meu poderdant ha decidit interposar recurs de cassació contra la sentència esmentada.
3. Que, mitjançant aquest escrit i dins del termini de trenta dies estipulat, preparo el recurs de cassació i, en compliment del que disposa l’article 89.2 de la LJCA, faig constar de forma expressa i formal en apartats separats encapçalats amb un epígraf expressiu del punt que tracta cadascun, els següents:

**a) Acreditació dels compliment dels requisits reglats amb vista al termini, la legitimació i la recurribilitat de la resolució que s’impugna:**

1.- Termini:

En data ..... de ...... vaig rebre la notificació de la sentència dictada per la Sala / pel Jutjat, motiu pel qual la presentació d’aquest escrit s’efectua en el termini escaient.

2.- Legitimació:

El meu poderdant està legitimat per interposar el recurs de cassació, per haver estat part en el procés en què es va dictar la sentència objecte de recurs (article 89.1 de la LJCA).

3.- Recurribilitat:

La sentència és susceptible de recurs de cassació perquè l’ha dictada la Sala / el Jutjat en ........ . (*Indiqueu de quin supòsit de l’article 86 es tracta. És especialment important fer-ho en el cas de sentència dictada en única instància per jutjats, en què s’ha d’acreditar el que disposa el paràgraf segon del seu apartat 1.)*

**b) Identificació amb precisió de les normes o la jurisprudència que es consideren infringides, justificant que foren al·legades en el procés, o preses en consideració per l’òrgan d’instància, o que aquest les hagués hagut d’observar fins i tot sense ser al·legades:**

La Sentència dictada per la Sala / el Jutjat infringeix a criteri d’aquesta part els articles ........... / la jurisprudència de ......... . (*Recordeu que el recurs de cassació s’eleva a la Sala Contenciosa Administrativa del Tribunal Suprem, si es fonamenta en infracció de normes de dret estatal o de la Unió Europea; i que s’eleva a la Secció de Cassació de la Sala Contenciosa Administrativa del Tribunal Superior de Justícia de Catalunya / les Illes Balears / País Valencià, si es fonamenta en normes de la comunitat autònoma.)*

Totes aquestes normes i sentències de ....... varen ser al·legades en (*trieu el cas que es tracta)* l’escrit de demanda / de contestació a la demanda / d’apel·lació / d’oposició al recurs d’apel·lació.

*(o, alternativament)* han estat tingudes en compte per la sala d’instància.

*(o, alternativament)* la sala d’instància les hagués hagut d’observar encara que no han estat al·legades.

**c) Acreditació, si la infracció imputada ho és de normes o de jurisprudència relatives als actes o garanties processals, que va produir indefensió, que s’hauria demanat l’esmena de la falta o transgressió en la instància, si hagués existit moment processal oportú per a això:**

Que la infracció ha estat de normes / de jurisprudència relatives als actes o garanties processals i que aquesta infracció ha produït indefensió, ho acredito amb .................................. . (*Recordeu que s’ha d’indicar, a més, que es va demanar l’esmena de la falta o transgressió en la instància, si va existir tràmit processal per fer-ho.*)

*(o, alternativament,)*

No correspon en aquest cas l’acreditació, atès que la infracció imputada no és de normes o de jurisprudència relatives als actes o garanties processals.

**d) Justificació que les infraccions imputades han estat rellevants i determinants de la decisió adoptada en la resolució que es pretén recórrer:**

Les infraccions imputades han estat clarament rellevants i determinants de la decisió adoptada per ....................... .

**e) Justificació, en el cas que la resolució hagi estat dictada per la Sala Contenciosa Administrativa d’un tribunal superior de justícia, que la norma suposadament infringida forma part del dret estatal o del de la Unió Europea / del dret de la comunitat autònoma:** *(Aquest apartat no és necessari en el cas de recurs de cassació contra sentència dictada en única instància per un jutjat.)*

Tal com ja s’ha indicat, les normes que es consideren infringides per la Sentència dictada per la Sala són ..............., per tant, norma que forma part del dret estatal / de la Unió Europea.

*(o, alternativament,)*

Tal com ja s’ha indicat, les normes que es consideren infringides per la Sentència dictada per la Sala són ..............., per tant, norma que forma part del dret de la comunitat autònoma.

**f) Fonamentació amb referència singular al cas, que concorren alguns dels supòsits que, d’acord amb els apartats 2 i 3 de l’article 88 de la LJCA, permetin apreciar l’interès cassacional objectiu i la conveniència d’un pronunciament de la Sala Contenciosa Administrativa del Tribunal Suprem:**

D’acord amb el que disposa l’article 88 de la LJCA, és procedent considerar que el recurs de cassació que es prepara presenta un interès cassacional objectiu per a la formació de jurisprudència, pels motius següents:

1. ...........

2. ..........

Per tot això,

SOL·LICITO:

1. Que admeteu aquest escrit i les seves còpies.
2. Que tingueu per preparat el recurs de cassació contra la Sentència dictada per aquesta Sala / aquest Jutjat el dia .....
3. Que citeu les parts a termini per a comparèixer davant la Sala Tercera del Tribunal Suprem / la Secció de Cassació de la Sala Contenciosa Administrativa del Tribunal Superior de Justícia de Catalunya / les Illes Balears / País Valencià.
4. Que hi trameteu les actuacions judicials originals i l’expedient administratiu.

....., ....... de/d’................. de ..............